cyanic-selkie/wikianc huggingface dataset:
নাটোর সদর উপজেলা
উত্তরা গণভবন
বাংলার রাজা-জমিদারদের মধ্যে দিঘাপতিয়া রাজবংশ একটি উল্লেখযোগ্য স্থান অধিকার করে আছে। দয়ারাম রায় এই রাজবংশের প্রতিষ্ঠাতা। ১৬৮০ সালে নাটোর সদরের প্রখ্যাত কলম গ্রামের এক তিলি পরিবারে দয়ারাম রায় জন্মগ্রহণ করেন। তার পিতার নাম নরসিংহ রায়। নাটোর রাজবংশের প্রতিষ্ঠাতা রামজীবন যখন পুঠিয়ার রাজা দর্পনারায়ণের অধীনে চাকরি করতেন, সে সময়ে তিনি কাজ উপলক্ষ্যে চলনবিল এলাকার কলম গ্রামে পৌছেন। রামজীবন যখন পুঠিয়ার রাজা দর্পনারায়ন ঠাকুরের অধীনে সাধারণ একজন কর্মচারী তখন দয়ারাম তাঁর মাসিক ৮ আনা বেতনে চাকরি করতেন। পরে সামান্য লেখাপড়া করে জমা খরচ রাখার মত যোগ্যতা অর্জন করেন এবং রামজীবন তাকে মাসিক ৮ আনার পরিবর্তে ৫ টাকা বেতনের মহুরী নিযুক্ত করেন। পরবর্তীতে পুঠিয়ার রাজা দর্পনারায়নের স্নেহ, ভালবাসা ও সহানুভুতি, নবাব সরকারের ভ্রাতা রঘুনন্দনের প্রভাব-প্রতিপত্তি এবং বাংলার নবাব দেওয়ান মুর্শিদকুলী খানের নেক-নজর সবকিছু মিলে যখন রামজীবন জমিদারী লাভ করেন তখন তারও ভাগ্য খুলতে থাকে। তিনি প্রথমে রাজা রামজীনের একজন সাধারণ কর্মচারী থাকলেও প্রতিভা, দক্ষতা আর বিশ্বস্ততা দিয়ে নাটোর রাজের দেওয়ান পর্যন্ত হয়েছিলেন। রাজা রামজীবন তাকে অত্যন্ত বিশ্বাস করতেন এবং প্রচুর অর্থ-সম্পদ তার কাছে গচ্ছিত রাখতেন। রাজা সীতারাম রায়ের পতনের পর দয়ারাম রায় নাটোর রাজ্যের একজন পরাক্রমশালী ব্যক্তিত্বে পরিণত হন।
ঔষধী গ্রাম
নাটোর সদর থেকে ১০ কিলোমিটার পূর্বে ঢাকা রাজশাহী মহাসড়কের পাশে অবস্থিত লক্ষ্মীপুর খোলাবাড়ীয়া ইউনিয়নের প্রায় ১৫টি গ্রাম নিয়ে গঠিত ঔষধী গ্রাম। ৮০০ পরিবারের হাজার ভেষজ চাষী কর্তৃক উৎপাদিত ২০ থেকে ৩০ মেট্রিক টন ঔষধি গাছ প্রতিদিন গড়ে ৩ থেকে সাড়ে ৪ লাখ টাকায় কেনাবেচা হয়।
এলাকায় প্রবেশের সাথে সাথে রাস্তার দু‘ধারে দেখা যায় ঔষধী গাছের সমারোহ। ঔষধী গাছ গাছড়ার মধ্যে দুধসাগর, পাথরকুচি, কাশাবা, উলুটকমল, কর্ণপলাশ, শিমুল মূল, দাউদ মূল বাসক, তুলশি, ঘৃত কাঞ্চন, শতমুলি, শিমুল, অশ্বগন্ধা ইত্যাদি উল্লেখযোগ্য। এছাড়াও রয়েছে- বাসক, তুলসী, হরীতকী, বহেরা, তেলাকুচ, কেশরাজ, ধুতরা, পুদিনা, যষ্টিমধু, নিম, অর্জুন, ওলটকম্বল, লজ্জাবতী, হস্তী পলাশ, নিশিন্দা, রাজকণ্ঠ, নীলকণ্ঠ, হিমসাগর, দুধরাজ, ঈশ্বর মূল, রাহু চান্দাল, রক্ত চান্দাল, ভাই চান্দাল, বোন চান্দাল, ভুঁইকুমড়া, আমরুল, কেয়ামূলসহ শত রকমের ঔষধি গাছ।
ঔষধি গ্রামের ভেষজ চাষিদের একত্র করে এ গ্রামে গড়ে উঠেছে লক্ষীপুর খোলাবাড়িয়া ঔষধি গ্রাম সমবায় সমিতি লিমিটেড। এ সংগঠনের প্রতিষ্ঠাতা সভাপতি কবিরাজ মো. আফাজ উদ্দিন পাগলা। গ্রামের ভেষজ বিপ্লবের এই নেপথ্য নায়ক ২০০৯ সালে কৃষিক্ষেত্রে অবদানের স্বীকৃতিস্বরূপ ‘চ্যানেল আই কৃষি পদক’ পান। ১৯৭৩ সালে প্রতিষ্ঠিত এ সংগঠনে বর্তমান সদস্য সংখ্যা ৩০ জন।
খোলাবাড়িয়া, কাঁঠালবাড়িয়া, ইব্রাহিমপুর, লক্ষ্মীপুর, সুলতানপুর, চুবারিয়া, পিজ্জিপাড়া, দরারপুর, টলটলিয়াপাড়া, নতুনবাজার, হাজিগঞ্জ, আমিরগঞ্জসহ ১৫ গ্রাম নিয়ে অবস্থিত ঔষধি গ্রামের ১০০ থেকে ১২০ জন কবিরাজ, ৪০০ থেকে ৫০০ জন হকার, ১০০- ১৫০ জন সাধারণ ব্যবসায়ী এবং ৪ থেকে সাড়ে ৪ হাজার কৃষকের জীবন ঔষধি গাছের সঙ্গে জড়িত। বর্তমানে এসব গ্রামের কৃষকেরা অধিকাংশ কৃষিজমি ও বাড়ির আঙ্গিনার আশেপাশে প্রায় ৩০০ প্রজাতির ঔষধীজাত গাছ গাছড়ার চাষাবাদ করে স্থানীয় চাহিদা মিটিয়ে প্রতিদিন দেশের বিভিন্ন স্থানে বাণিজ্যিকভাবে বাজারজাত করে থাকে।
ঔষধি গ্রামের প্রধান ওয়েবসাইট ঔষধিগ্রাম.কম
হালতি বিল
ব্রক্ষপুর, মাধনগর, খাজুরা ও পিপরুল এলাকার বিস্তৃত জলাভূমি হালতি বিল নামে পরিচিত । উক্ত এলাকা বৎসরের প্রায় ছয় মাস পানিতে নিমজ্জিত থাকে । বর্ষাকালে যখন এই বিলটি পানিতে পরিপূর্ণ হয়ে উঠে তখন এর মাঝে অবস্থিত গ্রামগুলিকে ছোট ছোট দ্বীপের মত মনে হয় । এই বিলের অপরূপ সৌন্দর্য উপভোগ করতে  এবং এ বিলে নৌকা ভ্রমণ করতে দেশ-বিদেশে বহূ পর্যটকের আগমন ঘটে । এই বিলের মধ্য দিয়ে প্রায় ৮ কিমি লম্বা সাবমারজিবল রাস্তা রয়েছে - যা পিপরুলের সাথে খাজুরার সংযোগ ঘটিয়েছে ।এই রাস্তাটি বর্ষাকালে পানিতে নিমজ্জিত থাকে এবং শীতকালে চলাচলের উপযোগী হয় । বর্ষাকালে হালতি বিলের ঢেউ সমুদ্রের ঢেউয়ের মত দেখায় এবং উত্তরবঙ্গের পর্যটকদের সমুদ্র সৈকত দেখার পিপাসা মিটায় । তাই  হালতি বিলের তীরবর্তী পাটুল-হাপানিয়া এলাকাকে পাটুল-হাপানিয়া মিনি সী বিচ নামে পরিচিত ।
জনসংখ্যার উপাত্ত
২০১১ সালের আদমশুমারী অনুসারে নাটোর সদরের জনসংখ্যা আনুমানিক ৫লক্ষের অধিক।
শিক্ষা
শিক্ষা প্রতিষ্ঠানের দিক দিয়ে নাটোর তেমন উন্নত নয়। উচ্চ শিক্ষার জন্য সরকারী টেক্সটাইল কলেজ, পলিটেকনিকাল ইনস্টিটিউট,নবাব সিরাজ উদ্ দ্দৌলা কলেজ, ভবাণী মহিলা কলেজ উল্লেখযোগ্য।
বিদ্যালয়ের দিক দিয়ে নাটোর সরকারী বালক উচ্চ বিদ্যালয়,নাটোর সরকারী বালিকা উচ্চ বিদ্যালয়,পুলিশ লাইন হাই স্কুল,কালেক্টর উচ্চ বিদ্যালয় অন্যতম।
অর্থনীতি
উপজেলার প্রধান উৎপাদিত ফসল হলো ধান। এছাড়াও এখানে গম, ভূট্টা, আখ, পান ইত্যাদি উৎপাদিত হয়। বিলুপ্তপ্রায় ফসল নীল, বোনা আমন ও আউশ ধান।
এখানে বেশ কয়েকটি ভারি শিল্প রয়েছে। এর মধ্যে রয়েছে দুইটি চিনিকল, একটি ডিস্টিলারি, একটি ফলের রস এর কারখানা। দেশের ১৬টি চিনিকলের মধ্যে ২টি এই উপজেলায় অবস্থিত। এছাড়াও মূলত এই জেলায় উৎপাদিত আখের উপর নির্ভর করে পার্শ্ববর্তী রাজশাহী ও পাবনা জেলায় গড়ে উঠেছে আরও দুইটি চিনিকল। এছাড়া বাংলাদেশের বৃহত্তম প্রাণ কোম্পানীর বেশীরভাগ কাঁচামাল (আম,লিচু,বাদাম,মুগ ডাল,পোলার চাউল ইত্যাদি) নাটোর জেলার বিভিন্ন প্রান্ত থেকে আসে। সম্প্রতি এখানে আপেল কুল, বাউ কুল,থাই কুলের ব্যাপক চাষ হচ্ছে।
ঝিল বাংলা চিনি কল লিমিটেড
ঝিল বাংলা চিনি কল লিমিটেড বাংলাদেশের জামালপুর জেলার অবস্থিত একটি ভারী শিল্প প্রতিষ্ঠান। এটি সরকারি ব্যবস্থাপনায় স্থাপিত প্রথম ৩টি চিনি কলের অন্যতম একটি।
অবস্থান
বাংলাদেশের মধ্য-পূর্বাঞ্চলের ময়মনসিংহ বিভাগের জামালপুর জেলার দেওয়ানগঞ্জ উপজেলায় এই শিল্প কমপ্লেক্সটি অবস্থিত।
ইতিহাস
১৯৫৭ সালে এই শিল্প প্রতিষ্ঠানটি তৈরি করা শুর হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
বনি রটেন
বনি রটেন (জন্ম ৯ মে ১৯৯৩) একজন আমেরিকান পর্নোগ্রাফিক চলচ্চিত্র অভিনয়শিল্পী, ফিচার নৃত্যশিল্পী, ফেটিশ মডেল, পরিচালক এবং প্রযোজক। ২০১৪ সালে, তিনি বর্ষসেরা মহিলা পারফর্মার হিসাবে অ্যাভিএন অ্যাওয়ার্ড অর্জনকারী প্রথম অল্ট-পর্ন তারকা হয়েছেন।
জীবনের প্রথমার্ধ
রটেন ওহাইওর হ্যামিল্টনের বাসিন্দা । তিনি ইতালীয়, জার্মান, পোলিশ এবং ইহুদি বংশোদ্ভূত। তিনি তার দাদা দাদি কাছে বড় হয়েছেন।  তিনি বলেন যে তার প্রথম যৌন অভিজ্ঞতা ১২ বছর বয়সে ১৩ বছর বয়সী একটি ছেলের সাথে হয়েছিল  তিনি দাবি করেছেন যে ১৬ বছর বয়সে একাধিক পুরুষ সঙ্গীদের সাথে তার প্রথম যৌন অভিজ্ঞতা হয়েছে তিনি ছিলেন, খুব যৌন সক্রিয় কিশোর । তিনি এক সাক্ষাৎকার বলেছেন: "আমি খুব এলোমেলো ছিলাম এবং ওহাইও ছেড়ে আসার আগে পর্যন্ত আমি যার তার সাথে যৌন সম্পর্ক করতাম। আমি সবাইকে ঠাট্টা করতাম এবং আমার সমস্ত গার্লফ্রেন্ডের সাথে সেক্স করতাম, সেটা ছিল মজাদার একটা বিষয়। "
অন্যান্য উদ্যোগ
২০১৪ সালের জানুয়ারিতে রটেন তার নিজস্ব প্রযোজনা সংস্থা (মেন্টাল বিউটি, ইনকর্পোরেটেড) চালু করে এবং গার্লফ্রেন্ডস ফিল্মের সাথে একটি বিতরণ চুক্তিতে সই করে। টু দ্য কোর ছবি দিয়ে তিনি তাঁর পরিচালনার অভিষেক ঘটান।  তিনি ডিজিটাল প্লে গ্রাউন্ডের জন্য সিস্টার্স অব অ্যানার্কি পরিচালনা করেছিলেন।
উল্কি
রোটেনের ত্রিশটির বেশি ট্যাটু রয়েছে এবং তার মঞ্চের নামটি এমন একটি নামী পিনআপ জম্বি থেকে এসেছে যা তিনি তার ডান পায়ের পিছনে উলকি আঁকেন ।
ব্যক্তিগত জীবন
রটেন দাদা-দাদীর কথা খুব আগ্রহের সাথে বলেন, যারা বলেছিল, "তারা দুর্দান্ত একটা ভালো কাজ করেছে।" ২০১৫ সালের মে মাসে রটেন ঘোষণা করেছিলেন যে তিনি গর্ভবতী এবং বছরের পরের দিকে একটি কন্যা সন্তানের জন্ম দিয়েছিলেন।
কয়েল
কয়েল বলতে বোঝানো হতে পারে -
পশ্চিমবঙ্গের জাহাজ নির্মাণ কেন্দ্রের তালিকা
পশ্চিমবঙ্গের কলকাতায় প্রধানত জাহাজ নির্মাণ কেন্দ্র রয়েছে।কলকাতা দেশের মধ্যে প্রধান জাহাজ নির্মাণ কেন্দ্র গুলির একটি।
সব কিছু ভেঙে পড়ে
সব কিছু ভেঙে পড়ে হুমায়ুন আজাদ রচিত একটি উপন্যাস, ফেব্রুয়ারি ১৯৯৫ সালে একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়। এই উপন্যাসে আজাদ নারী-পুরুষের মধ্যেকার শারীরিক ও হৃদয়সম্পর্কের নানা আবর্তন এবং পরিণতি কাহিনীকারে প্রকাশ করেছে যা বিভিন্ন প্রশ্নের উদ্রেক হয়ে উঠতে পারে, এবং প্রচলিত সমাজ ব্যবস্থায় প্রায়শই পরিলক্ষিত হতে পারে। গাঠনিক এবং বাচনভঙ্গির দিক বিবেচনায় এটি বাংলা সাহিত্যে একটি অধুনিক জীবনবাদী উপন্যাসের বহিঃপ্রকাশ।
হুমায়ুন আজাদ উপন্যাসটি উৎসর্গ করেছেন তাদের, যাদের তিনি(আমি) পান(পাই) নি, যারা তাকে(আমাকে) পান(পায়) নি। বইটি লাইব্রেরি অব কংগ্রেস, শিকাগো বিশ্ববিদ্যালয় গ্রন্থাগার, স্টকহোম গণগ্রন্থাগার সহ বিশ্বের বিভিন্ন গ্রন্থাগারে স্থান পেয়েছে।
পটভূমি
উপন্যাসের প্রেক্ষাপট থেকে পারিবারিক ঘটনাপ্রবাহের মধ্য দিয়ে বাংলাদেশের গ্রামীণ সমাজ বাস্তবতার পষ্ট চিত্র উঠে আসার পাশাপাশি বাঙালির আর্থ-সামাজিক অবস্থার প্রকাশ পাওয়া যায়।
কাহিনীখণ্ড
উপন্যাসটির মূল বিষয়বস্তু নারী এবং পুরুষের সম্পর্ক নিয়ে, মূলত মাহবুব নামের এক ব্যক্তির আত্মজীবন এই উপন্যাসটি। মাহবুব ব্যক্তিটির বাল্যকাল থেকে জীবনে ঘটা বিভিন্ন গ্রামীণ অভিজ্ঞতার বর্ণনায় পর্যাপ্ত নারীপুরুষের সম্পর্কের কথা রয়েছে; বালক মাহবুব একদা খুব ভোরে মোল্লাবাড়ির পুকুর ঘাটে নববিবাহিত নারীকে গোসল করতে দেখে কৌতূহলী হয়; সে তাদের কাজের মেয়ে কদবানকে একবার মেজ কাকার ছেলের (হাসান) সঙ্গে নগ্ন দেখে ফেলে; কৈশোরকালেই সে দুজন বয়স্ক পুরুষ দ্বারা যৌননিপীড়নের শিকার হতে গিয়েও বেঁচে যায়, একবার স্টিমার ভ্রমণে এবং আরেকবার এক অপরিচিত রেলকর্মীর দ্বারা, তার জীবনে আসে রওশন নামের এক মেয়ে যাকে সে একান্তে নিভৃতে নগ্ন দেখে এবং নিজেও তার সামনে নগ্ন হয়; বিভিন্ন ঘটনা ঘটতে ঘটতে মাহবুব বড় হয় এবং সে একজন ঢাকাবাসী সফল প্রকৌশলী হিসেবে আত্মপ্রকাশ করে যার ফিরোজা নামের স্ত্রী আছে এবং অর্চি নামের একজন উঠতি বয়সী কন্যা আছে; ফিরোজাকে মাহবুব ভালোবাসেনা কিন্তু তার সঙ্গে সংসার করে সামাজিক কারণে, তাদের বিয়ে হয়েছিলো অভিভাবক দ্বারা, মাহবুব বয়স্ক অবস্থায়ও অনন্যা নামের এক তরুণীর সঙ্গে বন্ধুত্ব করতে সক্ষম হয় এবং তার নিজের অফিসেরও এক নারীকর্মীর সঙ্গে যৌনক্রিয়ায় জড়িয়ে পড়ে।
অ্যাপ্টোস টেন্টা
অ্যাপ্টোস টেন্টাম সুবীরিতিদে পরিবারের এক প্রজাতির সমুদ্র স্পঞ্জ। প্রজাতিগুলি ১৯৯৪ সালে বর্ণিত হয়েছিল।
মিয়ানমারের শহর
থাম্ব|ইয়াঙ্গুনের দর্শনীয় স্থান ইয়াংগুন মায়ানমারের রাজধানী, বৃহত্তম শহর ও প্রধান সমুদ্রবন্দর। মধ্য মায়ানমারে অবস্থিত ম্যান্ডালে একটি গুরুত্বপূর্ণ বাণিজ্যকেন্দ্র। অন্যান্য গুরুত্বপূর্ণ শহরের মধ্যে আছে মার্তাবান উপসাগরের তীরে অবস্থিত মুলমেইন, এবং বঙ্গোপসাগরের তীরে অবস্থিত গুরুত্বপূর্ণ বন্দর শহর সিত্তোয়ে।
Myanmar
তৃণা সাহা
তৃণা সাহা (জন্ম: ২১ জানুয়ারি ১৯৯৩)  একজন ভারতীয় টেলিভিশন অভিনেত্রী। খোকাবাবুতে তরি চরিত্রে অভিনয়ের মাধ্যমে অভিনেত্রী হিসেবে তার কর্মজীবন শুরু করেন।  তিনি অনেক বাংলা সিনেমা এবং টিভি সোপ অপেরায় অভিনয় করেছেন। তিনি অনেক মিউজিক ভিডিওতে পারফর্ম করেছেন।
আল রিহলা (বল)
থাম্ব|একটি আল-রিহলা ফুটবল আল রিহলা (الْرِّحْلَة; 'ভ্রমণ ') হচ্ছে অ্যাডিডাসের তৈরি একটি ফুটবল। এটি কাতারে অনুষ্ঠিত ২০২২ ফিফা বিশ্বকাপের অফিসিয়াল ম্যাচ বল।   বলটিতে একটি সাসপেন্ডেড ইনর্শিয়াল মেজারমেন্ট ইউনিট (আইএমইউ) থাকে যা ভিডিও অ্যাসিস্ট্যান্ট রেফারিকে (ভিএআর) তাৎক্ষণিকভাবে অত্যন্ত বিস্তারিত বল মুভমেন্ট ডেটা সরবরাহ করে।
পশ্চিম তীর
পশ্চিম তীর (الضفة الغربية, aḍ-Ḍiffä l-Ġarbīyä) (হিব্রু ভাষায়:יהודה ושומרון, Yehuda VeShomron) একটি ভূবেষ্টিত অঞ্চল এবং ফিলিস্তিন রাজ্যের পূর্ব অংশ; মধ্যপ্রাচ্যের জর্ডানের নদীর পশ্চিম তীরে অবস্থিত।
কে-পপ
কে-পপ, কোরিয়ান জনপ্রিয় সঙ্গীতের জন্য সংক্ষিপ্ত, দক্ষিণ কোরিয়ার সংস্কৃতির অংশ হিসেবে দক্ষিণ কোরিয়ায় উদ্ভূত জনপ্রিয় সঙ্গীতের একটি রূপ। এটিতে বিশ্বের বিভিন্ন শৈলী এবং ধারা অন্তর্ভুক্ত রয়েছে, যেমন পপ, হিপ হপ, আরএন্ডবি, পরীক্ষামূলক, রক, জ্যাজ, গসপেল, রেগে, ইলেকট্রনিক নৃত্য, লোকজ, দেশজ, ডিস্কো এবং পাশ্চাত্য ধ্রুপদী ঐতিহ্যবাহী কোরীয় সঙ্গীতের মূলের রয়েছে। "কে-পপ" শব্দটি ২০০০-এর দশকে জনপ্রিয় হয়ে ওঠে। পূর্বে, দক্ষিণ কোরীয় পপ সঙ্গীতকে গায়ো  বলা হত  যদিও "কে-পপ" দক্ষিণ কোরিয়ার সমস্ত জনপ্রিয় সঙ্গীত বা দেশের পপ সঙ্গীতের জন্য একটি সাধারণ শব্দ হতে পারে, এটি প্রায়শই কোরীয় সঙ্গীত এবং দেশের বিনোদন এবং আইডল শিল্পের সাথে যুক্ত শিল্পীদের জন্য একটি সংকীর্ণ অর্থে ব্যবহৃত হয়, ধরন নির্বিশেষে।
১৯৯২ সালে হিপ হপ বয় ব্যান্ড সিও তাইজি অ্যান্ড বয়েজ গঠনের মাধ্যমে এই ধারার আরও আধুনিক রূপের আবির্ভাব ঘটে। বিভিন্ন শৈলী এবং সঙ্গীতের ধারার সাথে তাদের পরীক্ষা-নিরীক্ষা এবং বিদেশী বাদ্যযন্ত্রের উপাদানগুলির একীকরণ দক্ষিণ কোরিয়ার সমসাময়িক সঙ্গীত দৃশ্যকে পুনর্নির্মাণ ও আধুনিকীকরণে সহায়তা করেছিল।
আধুনিক কে-পপ "আইডল" সংস্কৃতি ১৯৯০-এর দশকে শুরু হয়েছিল, কারণ কে-পপ আইডল সঙ্গীত একটি উপসংস্কৃতিতে পরিণত হয়েছিল যা কিশোর এবং তরুণ প্রাপ্তবয়স্কদের বিপুল ভক্ত সংগ্রহ করেছিল। প্রারম্ভিক আইডল সঙ্গীতে মন্দার পর, ২০০৩ থেকে, টিভিএক্সকিউ এবং বোআ একটি নতুন প্রজন্মের কে-পপ আইডল শুরু করে যা প্রতিবেশী জাপানি বাজারে সঙ্গীত ধারাকে ভেঙে দেয় এবং আজকে আন্তর্জাতিকভাবে কে-পপকে জনপ্রিয় করে তোলে।  অনলাইন সোশ্যাল নেটওয়ার্কিং পরিষেবা এবং দক্ষিণ কোরিয়ার টিভি অনুষ্ঠানগুলির আবির্ভাবের সাথে, কে-পপ এবং দক্ষিণ কোরীয় বিনোদনের বর্তমান বিস্তার সম্ভব হয়, যা কোরীয় ওয়েভ নামে পরিচিত, শুধুমাত্র পূর্ব এশিয়া এবং দক্ষিণ-পূর্ব এশিয়ায় নয়, পাকিস্তান, বাংলাদেশেও দেখা যায়। ভারত, লাতিন আমেরিকা, উত্তর আফ্রিকা, দক্ষিণ আফ্রিকা এবং পূর্ব আফ্রিকা, মধ্যপ্রাচ্য এবং সমগ্র পশ্চিম বিশ্ব জুড়ে, আন্তর্জাতিক শ্রোতা অর্জন করছে কে-পপ৷
২০১৮ সালে, কে-পপ উল্লেখযোগ্য বৃদ্ধি পেয়েছে এবং একটি "পাওয়ার প্লেয়ার" হয়ে উঠেছে, যা রাজস্ব বৃদ্ধিতে ১৭.৯% বৃদ্ধি পেয়েছে। ২০১৯ সালের হিসাবে, ফোনোগ্রাফিক শিল্পের আন্তর্জাতিক ফেডারেশন "গ্লোবাল মিউজিক রিপোর্ট ২০১৯" অনুসারে, কোরীয় জনপ্রিয় সঙ্গীত বিশ্বব্যাপী শীর্ষ দশটি সঙ্গীত বাজারের মধ্যে ছয় নম্বরে রয়েছে, যেখানে বিটিএস এবং ব্ল্যাকপিঙ্ক শিল্পীরা বাজারের বৃদ্ধিতে নেতৃত্ব দিচ্ছে। ২০২০ সালে, কে-পপ একটি রেকর্ড-ভাঙ্গা বছরের অভিজ্ঞতা অর্জন করে যখন এটি ৪৪.৮% বৃদ্ধি পায় এবং বছরের সবচেয়ে দ্রুত বর্ধনশীল প্রধান বাজার হিসাবে অবস্থান করেছিল।
আবেশক
thumb|200 px|right|ইন্ডাক্টরের নকশা (উপরে) ও ছবি ইন্ডাক্টর বা আবেশক বা কয়েল (Inductor বা Choke বা Coil) পরিবাহী তার (wire) পরিবেষ্টিত উপাদান যার কেন্দ্রীয় অংশ (core) সাধারনতঃ লৌহ বৈশিষ্ট (ferrous) হয়, কেন্দ্রতে অলৌহ উপাদান (non-ferrous material) বা বায়ু (air) থাকতে পারে। আবেশক দুই-প্রান্ত বিশিষ্ট প্যাসিভ বৈদ্যুতিক উপাদান, যখন এটির মধ্য দিয়ে তড়িৎ প্রবাহিত হয়, তখন সেটি একটি চুম্বক ক্ষেত্রের মধ্যে শক্তি সঞ্চয় করে। উপাদানটি বৈদ্যুতিক ও ইলেকট্রনিক বর্তনীতে ব্যবহৃত হয়। এটির মধ্যদিয়ে পরিবর্তী তড়িৎ প্রবাহ সঞ্চালনে এর চারপাশে তড়িচ্চুম্বকীয় আবেশ সৃষ্টি হয় ও ফলে বিদ্যুৎশক্তি বাধাপ্রাপ্ত (inductive reactance) হয়। আবেশককে চুম্বকীয় বর্তনীর রোধ হিসেবে ধরা যায়।
ব্যবহার
ৱেডিও তে আবেশকের ৱ্যবহার অপৱিহারয।
কার্ল ভিলহেল্ম শেলে
কার্ল ভিলহেল্ম শেলে (Carl Wilhelm Scheele; ৯ ডিসেম্বর ১৭৪২ - ২১ মে ১৭৮৬ ) ছিলেন একজন সুয়েডীয় পোমারেনীয় এবং জার্মান ঔষধ রসায়নবিদ। আইজাক আসিমভ তাকে "hard-luck Scheele" বা "হতভাগ্য শেলে" বলেছিলেন কারণ তার বেশিরভাগ রাসায়নিক আবিষ্কারের কৃতিত্ব অন্য কেউ পেয়েছে। উদাহরণস্বরূপ, তিনি অক্সিজেন আবিষ্কার করেন (যদিও জোসেফ প্রিস্ট্লি তার গবেষণাপত্রগুলি আগে প্রকাশ করেছিলেন) এবং হ্যামফ্রি ডেভির আগে মলিবডেনাম, টাংস্টেন, বেরিয়াম, হাইড্রোজেন এবং ক্লোরিনকে চিহ্নিত করেছিলেন। শেলে জৈব অ্যান্টি টার্টরিক, অক্সালিক, ইউরিক, ল্যাকটিক এবং সাইট্রিক, সেইসাথে হাইড্রোফ্লুরিক, হাইড্রোসায়ানিক, এবং আর্সেনিক অ্যাসিড ইত্যাদি আবিষ্কারের জন্য বিখ্যাত। সুয়েডীয় ঔষধবিদ হওয়া সত্ত্বেও তিনি জার্মান ভাষায় কথা বলতে স্বাচ্ছ্যন্দবোধ করতেন।
গবেষণাপত্র
ক্ষণজন্মা এই বিজ্ঞানী বেশ কিছু মৌলিক গবেষণাপত্র লিখে গেছেন। নিচে তার জীবনের শেষ ১৫ বছরের গবেষণাপত্রগুলির একটি তালিকা দেওয়া হল।
অক্সিজেনের আবিষ্কারক
তিনি ১৭৭২ সালে Chemical Treatise About Air and Fire নামক একটি বই লেখার কাজ সম্পন্ন করেছিলেন। কিন্তু প্রকাশকের দোষে বইটি ১৭৭৫ সালে প্রকাশিত হয়। এই বইয়ে অক্সিজেনের বর্ণনা প্রিসলি বা বায়েনের দেয়া বর্ণনার চেয়েও নিখুঁত ছিল। কিন্তু প্রকাশক দেরিতে বইটি প্রকাশ করাতে তিনি অক্সিজেনের আবিষ্কারক হিসেবে নিজের নাম প্রস্তাব করতে পারেননি। কারণ প্রিসলি আবিষ্কার প্রকাশিত হয় ১৭৭৪ সালে। শেলে অক্সিজেন আবিষ্কার করেছিলেন অজৈব যৌগের বিযোজনের মাধ্যমে।
মৃত্যু
১৭৮৫ সালের শুরুর দিকে, তার বৃক্ক রোগের উপসর্গ ধরা পড়ে। ১৭৮৬ সালের প্রথম দিকে, তার এক ধরনের চর্মরোগ হয়, যা বৃক্কের সমস্যাগুলির সাথে যুক্ত হয়ে তার মৃত্যু ত্বরান্বিত করে। এই কথা মাথায় রেখেই মৃত্যুর দুইদিন আগে তিনি এক বিধবা নারী "পোল" এর সাথে বিবাহ বন্ধনে আবদ্ধ হন, যাতে করে তিনি তার সম্পত্তি তার কাছে দিতে পারেন।
যদিও শেলে এর গবেষণায় উদ্ভূত বস্তুগুলি দীর্ঘসময় ধরে বিপজ্জনক বলে প্রমাণিত হয়েছে, তবে যৌগিক এবং উপাদানগুলি সেগুলি ব্যবহার শুরু করে, বিশেষ করে ভারী ধাতু দিয়ে শুরু করার জন্য বিপজ্জনক। তার সমসাময়িক অধিকাংশের মতোই, এমন এক যুগে যেখানে রাসায়নিক চরিত্রগতের কয়েকটি পদ্ধতি ছিল। শেলে যে নতুন পদার্থ আবিষ্কার করতেন, সেটির গন্ধ ও স্বাদ নেওয়ার জন্য তিনি নিজেই সেটি খেয়ে ফেলতেন। ১৭৮৬ সালের ২১শে মে ক্যাপিংয়ে তার বাড়িতে তার আবিষ্কৃত আর্সেনিক, পারদ, সীসা এবং সম্ভবত হাইড্রোলিক এসিডের সংমিশ্রিত এক্সপোজার এবং অন্যান্য পদার্থগুলির কারণে ৪৩ বছর বয়সে এই মহামতি মারা যান। পরবর্তীতে চিকিৎসকেরা জানিয়েছিলেন যে, তিনি পারদের বিষাক্ততায় মারা গেছেন।
অনিল করঞ্জাই
অনিল করঞ্জাই (২৭ জুন ১৯৪০ – ১৮ মার্চ ২০০১) ভারতবর্ষের একজন খ্যাতনামা বাঙালি চিত্রশিল্পী যিনি হাংরি আন্দোলনের মাধ্যমে বাংলায় প্রথম পোস্টার কবিতার প্রচলন করেন।
জীবনী
অনিল করঞ্জাই অবিভক্ত বঙ্গের রংপুরে (বর্তমান বাংলাদেশ০ জন্মগ্রহণ করেন। রংপুরে মৃত্তিকার পাড়ায় শৈশব অতিবাহিত করায় তিনি মাটির মূর্তি গড়ায় ছোটবেলা থেকেই আগ্রহী হন। দেশভাগের ফলে ১৯৪৭ সালে তঁদের পরিবার ভারতবর্ষে বিভিন্ন অঞ্চলে জীবিকার সন্ধানে ঘোরাঘুরির পর বেনারসের বাঙালিটোলায় থিতু হয়। অত্যধিক দারিদ্রের কারণে ম্যাট্রিক পাশ করার পর তিনি আনুষ্ঠানিক পড়াশোনা ছেড়ে ১৯৫৬ সালে প্রখ্যাত শিল্পী কর্ণমান সিংহের অধীনে ভারতীয় কলা কেন্দ্রে ভাস্কর্য শেখার বৃত্তি নিয়ে ১৯৫৯ পর্যন্ত ছাত্র ছিলেন। কিন্তু ক্রমশ তিনি ছবি আঁকায় আগ্রহী হন এবং ১৯৬০ সালে বেনারস হিন্দু বিশ্ববিদ্যালয়ের ভারত কলা ভবনে মিনিয়েচার পেইনটিঙ শেখার ক্লাসে ভর্তি হন। বেনারসে ছিত্রশিল্পী করুণানিধান মুখোপাধ্যায়ের সঙ্গে তার পরিচয় হয়, এবং আরও কয়েকজন চিত্রশিল্পীর সঙ্গে মিলিত হয়ে 'গেরিলা পেইনটার্স' নামে একটি গোষ্ঙী গড়ে তোলেন। বাঙালিটোলায় তাদের স্টুডিওর পত্তন হয় এবং স্থানীয় প্যারাডাইস কেফেকে তারা চিত্র প্রদর্শনীর গ্যালারিরূপে ব্যবহার আরম্ভ করেন। তার আগে বেনারে কোনো গ্যালারি ছিল না।
হাংরি আন্দোলন
১৯৬৩ সালে কলকাতায় অনিল করঞ্জাই ও করুণানিধান মুখোপাধ্যাবের সঙ্গে হাংরি আন্দোলন -এর স্রস্টা মলয় রায়চৌধুরীর পরিচয় হয়। হাংরি আন্দোলন এর ভাবতত্ব, কর্মকাণ্ড ও তৎসম্পর্কিত সংবাদ তাদের দুজনকে আকৃষ্ট করে এবং তারা হাংরি আন্দোলন এ যোগ দেন। আন্দোলনের প্রয়োজনমত তারা দুঃস্বপ্নময় পোস্টার ও প্রচ্ছদ আঁকা শুরু করেন এবং তা দ্রুত সাড়া ফ্যালে। অনিলের আঁকা কবিতা পোস্টারগুলি ছিল বাংলা সাহিত্যে প্রথম কবিতা-পোস্টার। গেরিলা পেইনটার্সের স্টুডিওয় বাঙালিটোলার হিপি-তরুণী অধ্যুষিত এলাকায় হাংরি আন্দোলনকারীদের যৌনতা ও মাদকের কর্মকাণ্ড সংবাদ মাধ্যমের দৌলতে কিম্বদন্তিতে পরিণত হয়। ১৯৬৫ সালে নেপাল সরকারের সাংস্কৃতিক উপদেষ্টা বাসু শশির আমন্ত্রণে আন্যান্য আন্দোলনকারীসহ অনিলও কাঠমাণ্ডু যান এবং সেখানে নিজের পেইনটিঙের প্রদর্শনী করেন। প্রদর্শনীর শেষে করুণানিধান নিজের পেইনটিঙগুলি পুড়িয়ে দেয়ায় তা সেখানের সংবাদপত্রে বিশেষ আকর্ষণীয় ব্যাপার হয়ে ওঠে। হাংরি আন্দোলন-এর ছবি আঁকা সম্পর্কিত ৪৮ নম্বর ইশতাহারটি লিখেছিলেন অনিল করঞ্জাই ও করুণানিধান মুখোপাধ্যায়। হিন্দি ভাষায় তাদের দখল থাকায় ভারতবর্ষের মূল ভূখণ্ডে হাংরি আন্দোলনকে দ্রত ছড়িয়ে দিতে তারা সাহায্য করেন। এই সময় অনিল একজন মার্কিন হিপি মহিলাকে হিন্দু মতে বিবাহ করেন। ১৯৭২ সালে অনিল ললিতকলা অকাদেমি পুরস্কার পান।
আমেরিকা
১৯৬৫ সালে মামলা - মকদ্দমার দরুন হাংরি আন্দোলন ফুরিয়ে যায় এবং বামপন্হী আন্দোলন একটি ভিন্ন মাত্রায় দেখা দিলে অনিল করঞ্জাই ও করুণানিধান মুখোপাধ্যায় বামপন্হী সাংস্কৃতিক আন্দোলনে যোগ দেন। ষাট দশকের শেষে নকশাল আন্দোলন আরম্ভ হওয়ায় তারা দুজনে বৈপ্লবিক বামপন্হায় যোগ দেন; প্রশাসন তাদের বিরক্ত করা আরম্ভ করলে অনিল করঞ্জাই তার বিদেশিনী স্ত্রীকে নিয়ে দিল্লি এবং করুণানিধান মুখোপাধ্যাব পাটনায় চলে যান। দিল্লিতেও বামপন্হী আন্দোলন জওহারলাল বিশ্ববিদ্যালয়ের ছাত্রদের কারণে দ্রুত ছড়িয়ে পড়ছিল। প্রশাসন অনিলকে সতর্ক করলে আনিলের স্ত্রী আতঙ্কিত হন এবং আনিলকে নিয়ে আমেরিকায় চলে যান। তার ছবি আঁকার নূতন দরজা খুলে যাবে, এই আশায় অনিল আমেরিকা যেতে রাজি হন। কিন্তু আমেরিকায় তার স্ত্রী নিজের পৈতৃক বাসা ওয়াশিংটন ডি সি শহরে থাকার নির্ণয় নিলে অনিল মুষড়ে পড়েন। তার স্ত্রী ওয়াশিংটন ডি সিতে ভালো চাকরি পাবার দরুন তাদের জীবনযাত্রা অনেক সহজ হয়ে ওঠে বটে তবে তা আনিলের পক্ষে সুখকর হয়নি। ওয়াশিংটন ডি সি শিল্পীদের শহর নয়। নিউ ইয়র্কে গিয়ে থাকার জন্য ওয়াশিংটন ডি সিতে অনিল কয়েকটি প্রদর্শনী করেন কিন্তু দারিদ্র ও দঃস্বপ্নময় তৈলচিত্রগুলি বেশি দাম পায় না। স্ত্রীকে বিবাহবিচ্ছেদ দিয়ে অনিল ভারতবর্ষে ফিরে আসেন।
নূতন উদ্যম
ভারতবর্ষে ফিরে আসার পর অনিল করঞ্জাই পুনরায় বামপন্হী সাংস্কৃতিক আন্দোলনে যোগ দেন এবং সেই সূত্রে তার সঙ্গে ব্রিটিশ গবেষক জুলিয়েট রেনোল্ডসের পরিচয় হয়। তারা বিবাহসূত্রে আবদ্ধ না হলেও একত্রে থাকতেন। আনিলকে নূতন উদ্যমে জীবন্ত করে তোলেন জুলিয়েট; সে সম্পর্ক তাদের আজীবন ছিল।জুলিয়েটের সংস্পর্শে অনিলের ছবিগুলি বিক্রয়যোগ্য হয়ে উঠতে পেরেছিল।অনিল যখন দেশে ফিরলেন তখন করুণানিধান মুখোপাধ্যায় পাটনা থেকে দিল্লিতে চলে এসেছিলেন। অনিলের মৃত্যুর পর অনিলের কাজের সংরক্ষণ এবং অনিল সম্পর্কে গবেষণার কাজ চালিয়ে গেছেন জুলিয়েট। অনিল দেশে ফেরার পর বামপন্হী সাংস্কৃতিক আন্দোলন তৃণমূল স্তর পর্যন্ত শিকড় বিস্তার করে ফেলেছিল; অনিল ও জুলিয়েট ভারতবর্ষের প্রত্যন্ত গ্রামাঞ্চলে যেতেন এবং ভিন্ন ভিন্ন অঞ্চলের লৌকিক ছবি আঁকার শৈলীর সঙ্গে পরিচিত হতেন। এই অভি্ঞ্জতা বিপুল পরিবর্তন এনেছিল আনিলের ছবি আঁকায় এবং লেখায়। শ্রীমতী রেনোল্ডস ছিলেন ভারতীয় ভাস্কর্য বিষেশজ্ঞ।
পুরস্কার
১৯৭২ সালে ললিতকলা অকাদেমি পুরস্কারসহ একাধিক পুরস্কারে সম্মানিত।
সিলেটের মজুমদারগণ
সিলেটের মুজমাদারগণ সিলেট অঞ্চলের ইতিহাসে গুরুত্বপূর্ণ ভূমিকা পালনকারী একটি বিখ্যাত রাজনৈতিক পরিবার।
ইতিহাস
থাম্ব|320x320পিক্সেল|১৯ শতকের শেষের দিকে মিজোরামের লুসেই বংশের বিরুদ্ধে ব্রিটিশ ও তাদের মিত্রদের মধ্যের বহু যুদ্ধের একটি থাম্ব|230x230পিক্সেল|মজিদ বখত মুজমাদারকে ১৯০৩ সালে দিল্লি দরবারে আমন্ত্রণ জানানো হয় পরিবারটি টারকি (Turkey) থেকে আগত সরোয়ার খান এবং বাংলার সুলতানের অধীনে মন্ত্রী হিসাবে কাজ করেন। সুলতান আলাউদ্দিন হোসেন শাহের নির্দেশে সরোয়ার প্রতাপগড় রাজ্যের সুলতান মুহাম্মদ বাজিদকে সিলেটের বাংলা সুলতানে ফিরিয়ে আনতে আলোচনার মধ্যস্থতার জন্য যান। বাজিদ কর্তৃক প্রত্যাখ্যাত হওয়ার পরে সরোয়ার তাকে যুদ্ধে পরাজিত করেন এবং বাজিদের মিত্র,কানহাতীর জমিদার এবং ইটার সাথেও লড়াই করেন। বাজিদ প্রতাপগড়ের সুলতান উপাধি ত্যাগ করেন এবং সরোয়ার সিলেটের নবাব ও খান উপাধি পান।
সরোয়ারের ছেলে মীর খান সিলেটের পরবর্তী নবাব হন। মীর খানকে সিলেটের কানুনগো (রাজস্ব কর্মকর্তা) করা হয় এবং কানুনগো পদ্ধতি বিলুপ্ত না হওয়া পর্যন্ত এই পরিবার এই পদে অধিষ্ঠিত থাকে। কথিত আছে লোদি খাঁ খাজা উসমানের বিরুদ্ধে যুদ্ধে জয়লাভ করেন, ইটাকে সিলেট মোগলের অন্তর্ভুক্ত করেন এবং পরে তার পুত্র জাহান খান নিজের নামে জাহানপুর প্রতিষ্ঠা করেন। সপ্তদশ শতাব্দীতে, সম্রাট আওরঙ্গজেবের অধীনে সিলেটের কানুনগো কেশ্বর খান, কেশ্বর খাল নামে একটি খাল খনন করেন। তার পুত্র মাহতাব খান নিজের নামে সিলেট অঞ্চলে হাট বাজার প্রতিষ্ঠা করেন বলে জানা যায়।
মাহতাব খানের ছেলে মাসুদ বখতকে সিলেটের প্রধান কানুনগো করা হয়। মাসুদ ১৭৮২ সালের মুহররমের বিদ্রোহের সময় শান্তি বজায় রাখতে গুরুত্বপূর্ণ ভূমিকা পালন করেন। তিনি ১৭৯৩ সালে তার ভাগ্নে মুহাম্মদ বখত কানুনগোর স্থলাভিষিক্ত হন। মুহাম্মদ বখত মোহাম্মদাবাদ গ্রাম প্রতিষ্ঠা করেন।
সপ্তদশ শতাব্দীর শেষদিকে সৈয়দ বখত মজুমদার ও তাঁর পরিবার অটোমান সাম্রাজ্যের অধীনে মক্কা য় চলে আসেন, সেখানে মক্কার শরীফে র মন্ত্রিসভায় যোগদান করেন এবং মেজধির নক্ষত্রে ভূষিত হন। সৈয়দ বখ্ত মুজমাদার সিলেটে ফিরে আসার পরে তিনি এবং তার প্রথম পুত্র মৌলভী হামিদ বখত মুজমাদার তাদের অঞ্চলের একমাত্র মানুষ হিসাবে দেওয়ানি আদালতের উপস্থিতি থেকে অব্যাহতি পান। হামিদ বখ্ত মুজমাদার সিলেটের সহকারী কালেক্টর এবং লুসাই পাহাড় অভিযানে সহায়তা করেন। হামিদ ফারসি ভাষায় সাবলীল ছিলেন এবং ভারতীয় উপমহাদেশে র ইতিহাস বিষয়কআইন-ই-হিন্দ  রচনা করেন। আলা বখশ মজুমদার হামেদ তুহফাতুল মুহসীনীন এবং দিওয়ান-ই-হামদ রচনা করেন। সম্মিলিতভাবে এই দুজনের রচনাগুলি সিলেট অঞ্চলে র সেরা সৃজনশীল সাহিত্যকর্ম হিসাবে গণ্য হয়।
সৈয়দ বখত মুজমাদার তাহার প্রথম পুত্রকে নিয়ে তিনটি ওয়াকফ এস্টেট প্রতিষ্ঠা করেন, যাহার মধ্যে একটি হচ্ছে ওয়াকফ লিল্লাহ্ (১) সৈয়দীয়া,হামিদিয়া ওয়াকফ এস্টেট, ই সি নং ১১৬৪৩, মুজমাদার বাড়ি জামে মসজিদ, কবরস্হান ও মাদ্রাসা নিয়ে গঠিত।ঠিকানা-মুজমাদার বাড়ি, মুজমাদারী, সিলেট-৩১০০) ও অপর দুইটি হল ওয়াকফ আওলাদ (২) সৈয়দীয়া ওয়াকফ এস্টেট ই সি নং,,,,, আম্বরখানা,বড়শালা,ছালিয়া,জকিগন্জ মৌজা নিয়ে গঠিত (৩) হামিদীয়া ওয়াকফ এস্টেট, ই সি নং,,,,, আম্বরখানা, বাগবাড়ী, ফেন্চুগন্জ, বালাগন্জ,জকিগন্জ মৌজা নিয়ে গঠিত।
হামিদ বখ্ত মুজমাদারের চার পুত্র (১)-ইব্রাহিম বখ্ত মুজমাদার (২)-ইয়াকুব বখ্ত মুজমাদার (৩)-ইসহাক বখ্ত মুজমাদার (৪)-তফজ্জুল বখ্ত মুজমাদার। হামিদ বখত মুজমাদারের ছোট ভাই মজিদ বখত মজুমদারকে ১৮৭৮ সালে রাজশাহীর উপ-সমাহর্তা ও বিচারক করা হয়। তারপরে তিনি আসাম প্রদেশের সহকারী কমিশনার হন। তিনি লুসাই এবং মণিপুরের যুদ্ধে সরকারকে সহায়তা করেন। তাঁর প্রচেষ্টার জন্য মজিদকে রাজা সপ্তম এডওয়ার্ড খান বাহাদুর উপাধিতে ভূষিত করেন এবং ১৯০৩ সালের দিল্লির দরবারে রাজার রাজ্যাভিষদে আমন্ত্রিত করেন।(১) ইব্রাহিম বখ্ত মুজমাদারের ছয় পুত্র,
এসমাত দৌলতশাহি
প্রাথমিক জীবন
এসমাত দৌলতশাহি আনুমানিক ১৯০৪ সালের ১ জানুয়ারি ইরানের তেহরানে জন্মগ্রহণ করেন। জন্মসূত্রে তিনি কজার রাজবংশের সদস্য ছিলেন। পরর্বতীতে ১৯২৩ সালে ইরানের শাহেনশাকে বিবাহসূত্রে পাহলভি রাজবংশের সদস্য হিসেবে পরিচিত হন। দৌলতশাহির বাবা-মা ছিলেন নিজেদের চাচাত ভাইবোন। দৌলতশাহির বাবা যুবরাজ গোলাম আলি মির্জা ছিলেন "মোজালাল দৌলে" দৌলতশাহি (১৮৭৮–১৯৩৪)। তার মা ছিলেন আবু নাসর মির্জা "দ্বিতীয় হেসাম সালতানহের" মেয়ে মোবার্তেদজ-ওদ-দৌলেহ, ইবতেদজ সালতানেহ। দৌলতশাহির পিতামহ ছিলেন প্রথম হেসাম-সালতানেহ। তার দুই ভাই এবং এক বোন ছিল। মজলিশের সদস্য ও ইরানি রাষ্ট্রদূত মেহরাঙ্গিজ দৌলতশাহি তার চাচাতো ভাই ছিলেন।
ব্যক্তিগত জীবন
thumb|left|তেহরানে [[Behesht-e Zahrā cemetery|বেহেশত-ই-জহরা সমাধিতে দৌলতশাহির সমাধি (বাম থেকে দ্বিতীয়)]]
১৯২৩ সালে এসমাত দৌলতশাহি ও ইরানের শাহেনশাহ রেজা শাহকে বিয়ে করেন। রেজা শাহ দৌলতশাহির পূর্বে কামার উল-মুলককে বিয়ে করেছিলেন এবং দৌলতশাহি ছিলেন শাহের চতুর্থ, সর্বশেষ এবং প্রিয় স্ত্রী। বিয়ের সময়ে রেজা শাহ ছিলেন তৎকালীন পাহলভি সাম্রাজ্যের যুদ্ধমন্ত্রী। এই বিয়ে থেকে দৌলতশাহি পাঁচ সন্তানের জন্ম দিয়েছিল: আবদুল রেজা পাহলভি, আহমাদ রেজা পাহলভি, মাহমুদ রেজা পাহলভি, ফাতিমেহ পাহলভি এবং হামিদ রেজা পাহলভি। ১৯২৫ সালে দৌলতশাহির স্বামী রেজা ইরানের শাহ হবার পর, তিনি একজন সম্রাজ্ঞী সঙ্গী হয়ে ওঠেন এবং ১৯৪১ সালে তার স্বামী শাহের পতন ঘটার পূর্ব পর্যন্ত ইরানের সম্রাজ্ঞী ছিলেন।
দৌলতশাহি ও রেজা শাহ তাদের সন্তানদের সঙ্গে ইরানের তেহরানের মার্বেল প্রাসাদে বাস করতেন। ১৯৪১ সালের সেপ্টেম্বরে নির্বাসিত হয়ে তেহরান ত্যাগ করে দৌলতশাহি তার স্বামী রেজা শাহের সঙ্গে মরিশাসে চলে যান এবং কয়েক মাস পর পুনরায় ইরানের তেহরানে ফিরে আসেন।
আর স্বামীনাথ মারকোন্দার
শ্রী স্বামীনাথ মারকোন্দার মাদ্রাজ বিধানসভা সদস্য হিসাবে ১৯৫৭ থেকে ১৯৬২ সাল পর্যন্ত বিধানসভায় তিরুভাইয়ারু আসনের প্রতিনিধিত্ব করেছিলেন। তিনি তাঞ্জাবুর জেলার কুনাম্পট্টি গ্রামে জন্মগ্রহণ করেছিলেন এবং তিনি ভারতীয় জাতীয় কংগ্রেস দলের সদস্য ছিলেন।
এসমাত দৌলতশাহি
ব্যক্তিগত জীবন
১৯৪৪ সালে রেজা শাহের মৃত্যুর পর, দৌলতশাহি মহসেন রায়কে (১৮৯৬–১৯৭৫) বিয়ে করেন। রায় ছিলেন তৎকালীন ইরানি কূটনীতিক এবং পাহলভি সাম্রাজ্যে পররাষ্ট্র মন্ত্রী ও রাষ্ট্রদূত হিসেবে দায়িত্বপ্রাপ্ত। দৌলতশাহি ছিলেন রায়ের দ্বিতীয় স্ত্রী।
আর স্বামীনাথ মারকোন্দার
তথ্যসূত্র
R. Swaminatha Merkondar
এসমাত দৌলতশাহি
মৃত্যু
এসমাত দৌলতশাহি শেষ জীবনে ইরানে বাস করতেন। তিনি ২৫ জুলাই ১৯৯৫ সালে ইরানের তেহরানে ৯১ বছর বয়সে মারা যান। তেহরানের বেহেশত-ই-জহরা সমাধিতে তাকে সমাধিস্থ করা হয়।
কেওড়াতলা মহাশ্মশান
কেওড়াতলা মহাশ্মশান কলকাতার একটি বৃহৎ ও অন্যতম গুরুত্বপূর্ণ শ্মশানঘাট। দক্ষিণ কলকাতার কালীঘাট অঞ্চলে কালীঘাট মন্দিরের অদূরে আদিগঙ্গার বাম তীরে এই শ্মশান অবস্থিত। কলকাতার বহু বিশিষ্ট ব্যক্তির শেষকৃত্য সম্পন্ন হয়। স্বাধীনতার পর পশ্চিমবঙ্গের প্রাক্তন মুখ্যমন্ত্রী ডাঃ বিধানচন্দ্র রায়ের উদ্যোগে এই শ্মশানের আধুনিকীকরণ করা হয়। বর্তমানে এই শ্মশানে দাহকার্যে বৈদ্যুতিক চুল্লি ব্যবহার করা হয়। শ্মশান প্রাঙ্গনে অবস্থিত কলকাতার প্রথম মেয়র দেশবন্ধু চিত্তরঞ্জন দাশের সমাধিসৌধটি কলকাতার অন্যতম দর্শনীয় স্থান। এখানে রানী রাসমণি-কে দাহ করা হয়। এছাড়াও সমগ্র শ্মশানে ছড়িয়ে ছিটিয়ে আছে নানা ছোটো বড়ো স্মৃতিফলক ও স্মৃতিসৌধ। কেওড়াতলা মহাশ্মশানের সর্বজনীন শ্মশানকালীর পূজা প্রসিদ্ধ।
নামকরণ
কেওড়াতলা মহাশ্মশান প্রতিষ্ঠার পূর্বে এই অঞ্চলটি ছিল কেওড়া গাছের জঙ্গল। সেই থেকেই এই জায়গাটির নাম হয় কেওড়াতলা।
ইতিহাস
অষ্টাদশ শতাব্দীতে কালীঘাট অঞ্চলে জনসংখ্যা বৃদ্ধি এই অঞ্চলে একটি শ্মশানঘাটের প্রয়োজনীয়তা অনুভূত হয়। এই সময় কালীঘাট মন্দির সংলগ্ন একটি ঘাটে শবদাহ করা হত। বর্তমানে এই ঘাটটিই তর্পনঘাট নামে পরিচিত। কিন্তু এখানে শবদাহ করা ছিল অত্যন্ত অসুবিধা জনক। শবদাহের সময় কালো ধোঁয়ায় মন্দির ও মন্দির সংলগ্ন ভরে যেত। কলকাতা পৌরসংস্থা স্থাপিত হওয়ার পর এই ঘাটে শবদাহ বন্ধ হয়ে যায়। দাহকার্যের অসুবিধার কথা মাথায় রেখে ১৮৬২ সালে কালীঘাট মন্দিরের অদূরে দুই বিঘা জমির উপর বর্তমান শ্মশানঘাটটি প্রতিষ্ঠিত হয়। মধ্যস্থলে কালীমন্দির, ঈশান কোণে নকুলেশ্বর ভৈরব মন্দির ও নৈঋত কোণে শ্মশানঘাটের অবস্থিতির কারণে এই অঞ্চলটি পবিত্র বলে পরিগণিত হয়।
তবে কেওড়াতলা শ্মশানের অবস্থা এককালে অত্যন্ত খারাপ ছিল। দাহকার্যের পোড়া কাঠকয়লা ও ভস্ম জমে জমে জায়গাটি অপরিচ্ছন্নতার চূড়ান্ত অবস্থায় পৌঁছায়। শ্মশানযাত্রীদের বিশ্রামেরও উপযুক্ত জায়গা ছিল না। কালীমন্দিরের সেবায়েত গঙ্গানারায়ণ হালদারের স্ত্রী বিশ্বময়ী দেবী সর্বপ্রথম শ্মশানের উন্নয়নে মনোযোগ দেন। তিনি প্রথমে শ্মশানঘাটটি বাঁধিয়ে দেন এবং পরে শ্মশানযাত্রীদের জন্য বিশ্রামাগার ও শ্মশানের একটি সুদৃশ্য প্রবেশদ্বার নির্মাণ করিয়েছিলেন। শ্মশানের উন্নয়নে কলকাতা হাইকোর্টের বেঞ্চ ক্লার্ক বরিশালনিবাসী শশিভূষণ বসুর ভূমিকাও স্মরণীয়। তিনি পিতার স্মৃতিতে শ্মশানে একটি বিরাট বাড়ি নির্মাণ করে দেন। রাতে শবদাহের সুবিধার জন্য গ্যাসের আলোর ব্যবস্থাও করেন। স্বাধীনতার পর পশ্চিমবঙ্গের তদনীন্তন মুখ্যমন্ত্রী ডাঃ বিধানচন্দ্র রায় এই শ্মশানের আধুনিকীকরণে উদ্যোগী হন।
স্মৃতিসৌধ
কলকাতার বহু বিশিষ্ট ব্যক্তিত্বের শেষকৃত্য সম্পন্ন হয়েছে কেওড়াতলা মহাশ্মশানে। এঁদের মধ্যে রয়েছেন আশুতোষ মুখোপাধ্যায়, দেশবন্ধু চিত্তরঞ্জন দাশ, যতীন দাস, যতীন্দ্রমোহন সেনগুপ্ত, শরৎচন্দ্র চট্টোপাধ্যায়, শ্যামাপ্রসাদ মুখোপাধ্যায়, উত্তম কুমার, নেলী সেনগুপ্ত, হেমন্ত মুখোপাধ্যায়, সত্যজিৎ রায়, সিদ্ধার্থশঙ্কর রায়, সুচিত্রা মিত্র, জীবনানন্দ দাশ প্রমুখ। কাঠের চিতার শ্মশানের পশ্চিমে আদিগঙ্গার দিকে, উত্তর ও দক্ষিণের কিয়দংশ মিলিয়ে শ্মশান প্রাঙ্গনেই রয়েছে সতেরোটি স্মৃতিসৌধ ও স্মারকস্থাপত্য।
মাইসোর গার্ডেন....
কেওড়াতলা মহাশ্মশানের কাঠের চুল্লি ও ইলেকট্রিক চুল্লির মাঝে আছে মাইসোর গার্ডেন, নানা ফুলের গাছে সাজানো এই বাগানের শেষে একটি সুন্দর মন্দির আছে...সেই সময়ে মন্দিরের ভিতরে ইলেকট্রিক আলোর ব্যবস্থা ছিলনা...কিন্তু মন্দিরটি নির্মাণের সময়ে যে প্রযুক্তি ব্যবহার করা হয়ে ছিল তাতে, দিনে সূর্যালোক ও রাতে চন্দ্রালোকে প্রবেশ করে মন্দিরের ভিতরটি আলোকিত করে রাখতো...মন্দিরের চূড়ায় একটি সোনার ঘট ছিল...১৯৭০/৭৫ এর পর থেকে তা আর দেখা যায় না...সঠিক দেখভালের অভাবে এক সময় এই বাগানটি প্রায় জঙ্গলে পরিণত হয়, সেই সময়ে এই বাগান ও মন্দির, নেশাখোর ও সমাজবিরোধীদের আখড়ায় পরিণত হয়... ২০০৪ সালের পর থেকে,কলকাতা পৌরসভার উদ্যোগে, মাইসোর গার্ডেনকে সুন্দর করে সাজিয়ে তোলা হয় I
সর্বজনীন শ্মশানকালী পূজা
thumb|350px|কেওড়াতলা মহাশ্মশানে শ্মশানকালী পূজা, ২০০৮ পশ্চিমবঙ্গের অন্যান্য শ্মশানের মতো কেওড়াতলা মহাশ্মশানেরও অধিষ্ঠাত্রী দেবী হলেন শ্মশানকালী। কথিত আছে, ১৮৭০-এর দশকে এক পরিব্রাজক কাপালিক দুই স্থানীয় ব্রাহ্মণের সহায়তায় এখানে শ্মশানকালী পূজার প্রচলন করেছিলেন। কাপালিক নিজের সঙ্গে আনা একটি লোহার কালীপ্রতিমায় পূজা করেন এবং পূজার পর নিজ গন্তব্যে চলে যান। কিন্তু তারপর শ্মশানে আর পূজা বন্ধ করা হয়নি। প্রতি বছরই দীপান্বিতা অমাবস্যায় মহাসমারোহে নিষ্ঠাভরে শ্মশানকালী পূজার আয়োজন করা হতে থাকে।মায়ের বাৎসরিক পূজা হয় ভাদ্র মাসের অমাবস্যায়।
১৯২৪ সাল থেকে একটি সর্বজনীন পূজাকমিটি কর্তৃক এই পূজার তত্ত্বাবধান হয়ে আসছে। পূজা হয় শ্মশানের উত্তর-পশ্চিম কোণে টেরাকোটা নতুন মহাকাল মন্দিরের পাশের বেদিতে। বর্তমান কালীপ্রতিমার উচ্চতা ষোলো ফুট। দেবী দ্বিভূজা – দুই হাতে মদ্য ও মাংস রেখে পূজা করা হয়। পূজায় ছাগবলি হয়। কেওড়াতলা মহাশ্মশানের নিয়ম অনুযায়ী শ্মশানের ডোমেরা বলির পর অন্তত দুটি ছাগমুণ্ড পায়।তবে মায়ের বাৎসরিক পূজা হয় ভাদ্র মাসের অমাবস্যায়। এই পূজা সম্পর্কিত একটি প্রচলিত লোকবিশ্বাস হল, পূজা চলাকালে অন্তত একটি মৃতদেহ দাহের জন্য শ্মশানে আসবেই। তবে এখানে শ্মশানের যে অংশে আগে কাঠের চুল্লীতে মড়া পোড়ানো হত ,সেখানে কৃষ্ণ কালী রূপে মা নিত্য পূজা পান। এখানে মায়ের হাতে যেমন খড়গ আছে ,তেমনি আছে বাঁশি। মা এখানে অর্ধ অঙ্গে মাহেশ্বরি আর অর্ধ অঙ্গে শ্রী শ্রী হরি।পঞ্চমুন্ডের আসনে মা অধিষ্ঠাত্রী।বহু সাধকের সাধনার স্থান এই কেওড়াতলা মহাশ্মশান।
১৯২০ গ্রীষ্মকালীন অলিম্পিকে ভারত
ভারত থেকে প্রথম বারের মত একাধিক প্রতিযোগী ১৯২০ গ্রীষ্মকালীন অলিম্পিকে একাধিক বিভাগে অংশগ্রহণ করে। এর আগে ১৯০০ গ্রীষ্মকালীন অলিম্পিকে ভারত থেকে মাত্র একজন প্রতিনিধি অংশগ্রহণ করেছিল।
30px অ্যাথলেটিকস্‌
১৯২০ গ্রীষ্মকালীন অলিম্পিকে ব্রিটিশ ভারত থেকে অ্যাথলেটিকসে পুরোপুরি ভারতীয়দের নিয়ে তৈরী একটি দল অংশগ্রহণ করে।
30px কুস্তি
১৯২০ গ্রীষ্মকালীন অলিম্পিকে ব্রিটিশ ভারত থেকে কুস্তিতে প্রথমবার ভারতীয়রা অংশগ্রহণ করে।
সহজ জীবন
ডান|থাম্ব|300x300পিক্সেল|[[মহাত্মা গান্ধী ১৯৪২ সালে সুতা কাটছেন । গান্ধী সহজ ও আত্মতুষ্টির জীবনে বিশ্বাস করতেন।]] সহজ জীবন কিছু স্বেচ্ছাধীন অনুশীলনের উপর কারো জীবনধারণ সহজ করার দিকে নির্দেশ করে। উদাহরণ হিসেবে, এটা মানুষের ভোগ কমিয়ে, minimalism এর ধারণা থেকে কিংবা, আত্মতুষ্টি বাড়ানোর দিকে গুরুত্ব দেয়। সহজ জীবন মানুষ কী চায় তাতে গুরুত্ব দেয়ার বদলে তার কি আছে  তার প্রতি গুরুত্ব দেয়।  । যদিও asceticism সহজ জীবনযাপনে গুরুত্ব দেয় ও ভোগবিলাসিতা পরিহার করতে বলে, তবুও সব সহজ জীবনের উপায়গুলো ascetics নয়।
কেউ জোরপূর্বক দারিদ্র্য বরণ করলে তা যেমন সহজ জীবন নয়, তেমনি সহজ জীবন স্বেচ্ছাধীনও বটে।
ধর্মীয় ও আধ্যাত্মিকতা
থাম্ব|[[দায়োজিনিস একটি মাটির মদ্যপাত্রে বসবাস করতেন।]] কিছু আধ্যাত্মিক ও ধর্মীয় ঐতিহ্যে সহজ জীবনে উৎসাহিত করা হয়। প্রাচীন সময়ের মাঝে ভারতীয় লৌহ যুগের শ্রমণদের, গৌতম বুদ্ধ, যিশু খ্রিস্ট, এবং বাইবেলীয় নাজারেথদের (বিশেষত ব্যাপটিস্ট জন) সহজ জীবনের ব্যাপারে জানা যায়। বাইবেলে যিশুর সহজ জীবন যাপনের ব্যাপারে জানা যায়। তিনি তার ভক্তদের বলতেন, "ভ্রমণের সময় কোনো রুটি, কোনো থলে, কোনো টাকা কটিবন্ধে নেয়া যাবে না, শুধু পাদুকা পায়ে দেয়া ছাড়া এবং একাধিক পরিধেয় পরিধান করা যাবে না।"
অনেক বিখ্যাত ব্যক্তিই বলেছেন আধ্যাত্মিক অনুপ্রেরণা তাদের সহজ জীবন যাপনের দিকে চালিত করেছে, যাদের মাঝে আছেন নার্সিয়ার বেনেডিক্ট, আসিজির ফ্রান্সিস, আ্যামন হ্যানেন্সি, লিও তলস্তয়, রবীন্দ্রনাথ ঠাকুর, আলবার্ট সুয়েৎজার এবং মহাত্মা গান্ধী।
রিকরোলিং
রিকরোলিং বা রিকরোল করা হল একটি ইন্টারনেট মিম যা ইংরেজ গায়ক রিক অ্যাস্টলি দ্বারা পরিবেশিত ১৯৮৭ সালের গান "নেভার গনা গিভ ইউ আপ"-এর মিউজিক ভিডিওর একটি অপ্রত্যাশিত উপস্থিতি নিয়ে কৌতুক করা জড়িত। এই মিম হল এক ধরনের ফাঁদ যা সাধারণত একটি ছদ্মবেশী হাইপারলিংক ব্যবহার করে যেখানে প্রবেশ করলে এই মিউজিক ভিডিওতে নিয়ে যায়। প্রতারিতরা অপ্রত্যাশিত আপাতদৃষ্টিতে সম্পর্কহীন লিংকে ক্লিক করলে, মিউজিক ভিডিও সহ সাইটটি তার পরিবর্তে লোড হয় এবং দর্শকরা "রিকরোল"-এর শিকার হয়। মিমটি অপ্রত্যাশিত প্রসঙ্গে গানের লেখা ব্যবহার করা বা এটি গাওয়ার জন্যও প্রসারিত হয়েছে। অ্যাস্টলি নিজেও বেশ কয়েকবার রিকরোলের শিকার হয়েছেন।
মিম "ডাক রোলিং" নামে একটি অনুরূপ টোপের কৌশল থেকে বেড়ে উঠে যা ২০০৬ সালে ৪চান ওয়েবসাইটে জনপ্রিয় ছিল। ভিডিও এই কৌশলটি ৪চান-এ ২০০৭ সালের এপ্রিল ফুল দিবসে জনপ্রিয় হয়ে ওঠে ও সেই বছরের পরে অন্যান্য ইন্টারনেট ওয়েবসাইটে ছড়িয়ে পড়ে। মিমটি ২০০৮ সালে বেশ কয়েকটি প্রচারিত ঘটনার মাধ্যমে মূলধারার দৃষ্টি আকর্ষণ করে, বিশেষ করে যখন ইউটিউব এটি ২০০৮ সালের এপ্রিল ফুল দিবস অনুষ্ঠানে ব্যবহার করেছিল।
অ্যাস্টলি, যিনি মাত্র ১০ বছরের বিরতির পরে গান করতে ফিরে এসেছিলেন, প্রাথমিকভাবে মিম থেকে তার নতুন পাওয়া জনপ্রিয়তাকে নিজ কর্মজীবনকে আরও এগিয়ে নেওয়ার বিষয়ে দ্বিধাগ্রস্ত ছিলেন কিন্তু ২০০৮ সালের ম্যাসির থ্যাংকসগিভিং দিবস কুচকাওয়াজের রিকরোলিং গানটির একটি আশ্চর্য প্রদর্শনীর মাধ্যমে খ্যাতি গ্রহণ করেছিলেন। তারপর থেকে অ্যাস্টলি তার কর্মজীবনকে মিমটির জনপ্রিয়তার দ্বারা পুনরুজ্জীবিত হতে দেখেছেন।
উৎপত্তি
"নেভার গনা গিভ ইউ আপ" অ্যাস্টলির ১৯৮৭ সালের প্রথম অ্যালবামে হোয়েনেভার ইউ নিড সামবডি অ্যালবামে উপস্থিত হয়েছিল। গানটি তার একক আত্মপ্রকাশ বিলবোর্ড হট ১০০, হট অ্যাডাল্ট কনটেম্পোরারি ট্র্যাকস ও ইউকে সিঙ্গেল চার্ট সহ বেশ কয়েকটি আন্তর্জাতিক চার্টে এক নম্বর হিট ছিল। এর মিউজিক ভিডিওটি, যা একইসাথে অ্যাস্টলির প্রথম মিউজিক ভিডিও ছিলো, তাকে নাচের সময় গানটি পরিবেশন করতে দেখায়।
রিকরোলিংয়ের জন্য এই গানের ব্যবহার ২০০৬ সাল শুরু হয়, এটি "ডাক রোলিং" নামে পরিচিত একটি প্রাথমিক মিম ৪চান ইমেজবোর্ড থেকে উদ্ভূত হয়েছিল। ২০০৬-এর কোনো এক সময় সাইট মডারেটর, ক্রিস্টোফার "m00t" পুল, একটি শব্দ ফিল্টার প্রয়োগ করেন যা "এগ" শব্দটিকে "হাঁস" দিয়ে একটি ঠাট্টা হিসেবে প্রতিস্থাপন করে। যেখানে "এগরোল" "ডাকারোল" হয়ে যাওয়া একটি থ্রেডে একজন বেনামী ব্যবহারকারী চাকার সাথে একটি হাঁসের একটি সম্পাদিত ছবি পোস্ট করে এটিকে "হাঁসের রোল" বলে অভিহিত করেন৷ ছবিটি ৪চান জুড়ে দেখা যায়; চিত্রটি একটি অন্যথায় আকর্ষণীয় শিরোনাম সহ একটি হাইপারলিংক লক্ষ্যবস্তু যেখানে একজন ব্যবহারকারীকে "ডাক রোলড" বলে উল্লেখ করা হয়।
২০০৭ সালের মার্চ মাসে অত্যন্ত প্রত্যাশিত গ্র্যান্ড থেফট অটো ৪-এর প্রথম ট্রেলারটি রকস্টার গেমস ওয়েবসাইটে প্রকাশিত হয়েছিল। এটি দেখা সংখ্যা এত বেশি ছিল যে এটি রকস্টারের সাইটটি ক্র্যাশের কারণ হয়। বেশ কিছু ব্যবহারকারী বিভিন্ন সাইটে ভিডিওটির মিরর পোস্ট করতে সাহায্য করে, কিন্তু ৪চান-এর একজন ব্যবহারকারী "নেভার গনা গিভ ইউ আপ" ভিডিওটির সাথে লিংক করে এবং এটিকে ভিডিও গেমটির ট্রেলার হিসেবে দাবি করে অসংখ্য পাঠককে মিথ্যার মাধ্যমে প্রতারণা করেছেন। এই অনুশীলনটি দ্রুত অন্যান্য লোভনীয় লিংকগুলোর জন্য ডাকরোলিংকে প্রতিস্থাপন করে, যা সাধারণত অ্যাস্টলির ভিডিওর দিকে নির্দেশ করে ও এইভাবে "রিকরোলিং"-এর অনুশীলন তৈরি করে। ২০০৭ সালের এপ্রিল ফুল দিবসে ৪চান-এ "নেভার গোনা গিভ ইউ আপ"-এ বেইট-এন্ড-স্যুইচ ব্যাপকভাবে প্রসারিত হয়েছিল ও সেই বছরের শেষের দিকে ফার্ক এবং ডিগ-এর মতো অন্যান্য সাইটে প্রসারিত হওয়ার কৌশলটি দ্রুততার সাথে পূর্বের "ডাক রোলিং"-এর উপর ভিত্তি করে "রিকরোলিং" নামটি যুক্ত করে।
২০০৬ সালে "রিকরোলিং"-এর একটি পূর্বসূরী এসেছিলো, যখন গ্রামীণ মিশিগানের বাসিন্দা এরিক হেলউইগ একটি স্থানীয় রেডিও ক্রীড়া অনুষ্ঠানে আসে ও ডিজেদের সাথে কথোপকথন করার পরিবর্তে "নেভার গনা গিভ ইউ আপ" বাজিয়ে ডিজেদের বাকরুদ্ধ করে রেখেছিলেন। যদিও এটি ৪চান-এর গান ব্যবহারের আগে ঘটেছিল, নো ইয়োর মেমে-এর প্রধান সম্পাদক ডন ক্যাল্ডওয়েল বলেন যে এটি ভিডিওটি ৪চানদের ব্যবহারকে অনুপ্রাণিত করেছে কিনা তা সরাসরি নিশ্চিত করা হয়নি।
চলমান ব্যবহার
সেপ্টেম্বর ২০০৯-এ ওয়্যারড ম্যাগাজিন জাল ই-মেইল চিঠির শৃঙ্খলের সাথে আধুনিক প্রতারণার জন্য একটি নির্দেশিকা প্রকাশ করে যা রিকরোলিংকে সবচেয়ে পরিচিত প্রাথমিক স্তরের প্রতারণার একটি হিসাবে তালিকাভুক্ত করে। শব্দটি গানের কথা সহজ লুকানো ব্যবহারে প্রসারিত করা হয়েছে। "নেভার গনা গিভ ইউ আপ"-এর নব্য সংস্করণগুলোও রিকরোলিংয়ে অংশ হিসাবে ব্যবহার করা হয়েছে; ২০১৮ সালের এপ্রিল মাসে টিভির ওয়েস্টওয়ার্ল্ডের নির্মাতারা একটি ভিডিও প্রকাশ করেছিলেন যা পুরো দ্বিতীয় মৌসুমের জন্য অগ্রিম একটি স্পয়লার গাইড হিসাবে অভিহিত করা হয়েছিল কিন্তু এর পরিবর্তে প্রধান অভিনেত্রী ইভান রেচেল উড গানটি গেয়েছিলেন যখন অন্য একজন প্রধান অভিনেত্রী অ্যাঞ্জেলা সারাফিয়ান গানটির জন্য পিয়ানো বাজিয়েছিলেন।
মিউজিক ভিডিওটির সবচাইতে জনপ্রিয় আপলোড ২০০৭ সাল থেকে ইউটিউবে ব্যবহার হয়ে আসছে যার শিরোনাম ছিলো "রিকরোল'ড", এটি ফেব্রুয়ারি ২০১০ সালে ব্যবহারের শর্তাবলী লঙ্ঘনের জন্য সরিয়ে ফেলা হয় কিন্তু সরিয়ে নেওয়ার বিষয়টি একদিনের মধ্যে প্রত্যাহার করা হয়। ভিডিওটি আবার ১৮ জুলাই ২০১৪ তারিখে সরিয়ে ফেলা হয়। এটি আবার উন্মুক্ত করা হয় ২০২১ সালের মধ্যে ৮৯ মিলিয়ন বার দেখা হয়। বর্তমানে ২০২১ সাল অনুয়ায়ী ভিডিওটি "ইউটিউবের পরিষেবার শর্তাবলী লঙ্ঘন করা"-এর জন্য আবার সরিয়ে নেওয়া হয়েছে। প্রাতিষ্ঠানিক রিক অ্যাস্টলি চ্যানেল থেকে আরেকটি সংস্করণ আপলোড করা হয় ২৪ অক্টোবর ২০০৯ তারিখে যা জুলাই ২০২১-এ এক বিলিয়নবার প্রদর্শিত হয়।
এর মিমের অবস্থান পপ সংস্কৃতিতে গানটির ব্যবহারের দিকে পরিচালিত করে। ২০১৬ সালে এটি সাউথ পার্কের বিংশতম মৌসুমের চারটি পর্বে উল্লেখ করা হয়েছিল। ওয়াল্ট ডিজনি অ্যানিমেশন স্টুডিও'র ২০১৮-এর সিক্যুয়াল ফিল্ম রাল্ফ ব্রেকস দ্য ইন্টারনেটের পোস্ট-ক্রেডিট দৃশ্য যখন ফ্রোজেন ২-এর একটি "স্নিক পিক"-এর ভিডিওত্র আচমকা রাল্ফকে "নেভার গনা গিভ ইউ আপ"-এর একটি নব্য সংস্করণ গাওয়া ও আসল গানের ভিডিও থেকে অ্যাস্টলির নাচ নকল করতে দেখা যায়। গানটি বাম্বলবি ছবিতেও উপস্থিত হয়েছে ও এটির প্রাথমিক টিজার ট্রেলারের শেষে প্রদর্শিত হয়েছিল৷
৫ জানুয়ারী ২০১৮-এ, পল ফেনউইক ঘোষণা করেছিলেন যে তিনি বেশ কয়েকটি রিক অ্যাস্টলি হটলাইন শুরু করেছেন, যেগুলোকে ডাকা হলে, এটির অন্যান্য শিল্পীদের অভিযোজন সহ "নেভার গনা গিভ ইউ আপ" বাজাবে। পল ফেনউইক এই বলে এটির বিজ্ঞাপন দিয়েছিলেন যে "আপনাদের কাগজপত্রের ব্যবহার, লয়ালিটি স্কিম ও সাধারণ আনন্দের জন্য এগুলো ব্যবহার করতে উৎসাহিত করা হচ্ছে।" ২৫ আগস্ট ২০১৯-এ বোস্টন রেড সোক্স ও সান দিয়েগো প্যাড্রেসের মধ্যে একটি মেজর লিগ বেসবল খেলার সময় স্যান ডিয়েগোর পেটকো পার্কে একটি উল্লেখযোগ্য বৃহৎ ঘটনা ঘটে — যেটি রেড সক্স ছয় বছরে পেটকো পার্কে খেলেছিল প্রথম খেলা। একটি মধ্য-ইনিং বিরতির সময়, ফেনওয়ে পার্কের রেড সক্স হোম খেলাগুলোর একটি ঐতিহ্য প্যাড্রেসের স্কোরবোর্ড "সুইট ক্যারোলিন" খেলতে শুরু করেছিল — কিন্তু সান দিয়েগোতে রেড সক্স ছিল প্রতিপক্ষ। নিল ডায়মন্ডের গানটি যখন কোরাসে পৌঁছতে চলেছে সেসময় ভিড়ের বিনোদনের জন্য ভিডিও-বোর্ডটি হঠাৎ করে "নেভার গনা গিভ ইউ আপ" বাজাতে শুরু করে।
১৩ অক্টোবর ২০১৯ তারিখে ডিগনিটি হেলথ স্পোর্টস পার্কে পিটসবার্গ স্টিলার্স ও লস এঞ্জেলেস চার্জার্সের মধ্যে রবিবার রাতে এনএফএল খেলায় রিকরোলিং-এর একটি ঘটনা দেখা যায় যখন পিএ ঘোষক চার্জারস টাচডাউন স্কোর ২৪-১০ পিটসবার্গে নিয়ে আসার পরে ট্রল করার সিদ্ধান্ত নেয় স্টাইক্স গানের শুরুতে "রেনেগেড" (যা ২০০১ সাল থেকে স্টিলার্স হোম হেইঞ্জ ফিল্ডে বাজানো হয়েছিল) বাজিয়ে পার্টিসান ক্রাউডে শুধুমাত্র "নেভার গনা গিভ ইউ আপ"-এ বাজায়। স্টান্টটি উভয় দলের সমর্থক ও খেলোয়াড়দের অবাক করে দিয়েছিল (এমনকি স্টিলারের প্রাতিষ্ঠানিক সামাজিক যোগাযোগ অ্যাকাউন্টগুলো দ্বারা স্বীকৃত) এবং কিছু চার্জার খেলোয়াড় তাদের হোম স্টেডিয়ামে স্টিলারের সঙ্গীত বাজানো নিয়ে খুশি ছিলেন না। স্টিলার্স ২৪-১৭ গেমে জিতে।
টেড ল্যাসোর দ্বিতীয় মৌসুমের দশম পর্বে, যার নাম "নো ওয়েডিংস অ্যান্ড এ ফিউনারেল", প্রধান চরিত্রটি একটি প্রশংসা করার জন্য প্রস্তুত হয় কিন্তু পরিবর্তে "নেভার গনা গিভ ইউ আপ" গাইতে অংশগ্রহণকারীদের নেতৃত্ব দেয় যা কার্যকরীভাবে উপস্থিতদের রিকরোলিং করে গ্রেটা থুনবার্গ ২০২১ সালের এপ্রিল ফুল দিবসে (১ এপ্রিল) তার অনুগামীদের "জলবায়ু-সম্পর্কিত ভিডিও"-এর একটি লিংক পোস্ট করে যা অ্যাস্টলির মিউজিক ভিডিওর সাথে সম্পর্কিত। তিনি ১৬ অক্টোবর ২০২১-এ স্টকহোমে ক্লাইমেট লাইভ কনসার্টে জলবায়ু কর্মের উপর গুরুত্বপূর্ণ বার্তাগুলোর পাশাপাশি একটি বক্তৃতার সময় বলেছিলেন, "আমরা ভালবাসার জন্য অপরিচিত নই। . . আপনি নিয়মগুলো জানেন এবং আমিও তাই করি", তারপর গানটি গেয়ে ও এতে নাচ করে, যা দুর্দান্ত করতালিতে মুখরিত হয়; এর জন্য অ্যাস্টলি তার ধন্যবাদ টুইট করেন।
গবেষকরা খুঁজে পেয়েছেন যে গবেষণা অঙ্গনে রিকরোলিং ঘটছে।
প্রতিক্রিয়া
ডান|থাম্ব|অ্যাস্টলি ২০১৭ সালে গানের অনুষ্ঠান করছেন ২০০৮ সালের মার্চ মাসে একটি সাক্ষাৎকারে অ্যাস্টলি বলেন যে তিনি সায়েন্টোলজির রিকরোলিংকে "হাস্যকর" বলে মনে করেন; তিনি আরও বলেন যে তিনি নিজের একটি নতুন রেকর্ডিং বা রিমিক্সের মাধ্যমে রিকরোলের ঘটনাকে পুঁজি করার চেষ্টা করবেন না, তবে অন্য শিল্পীদের রিমিক্স করতে পেরে তিনি খুশি হবেন। সামগ্রিকভাবে অ্যাস্টলি ঘটনাটি দেখে বিচলিত হননি, তিনি বলেছেন যে তিনি এটিকে "উদ্ভট ও মজার" বলে মনে করেন এবং তার একমাত্র উদ্বেগ হল যে তার "কন্যা এতে বিব্রত না হয়।" অ্যাস্টলির রেকর্ড লেবেলের একজন মুখপাত্র একটি মন্তব্য প্রকাশ করেছেন যা দেখায় যে ঘটনাটির সাথে অ্যাস্টলির আগ্রহ ম্লান হয়ে গেছে, কারণ তারা বলেছে, "আমি দুঃখিত, কিন্তু তিনি রিকরোলিং সম্পর্কে কথা বাদ দিয়েছেন"।
২০০৮ সালের নভেম্বরে অনলাইন মনোনয়ন ফরম ভোটে প্লাবিত হওয়ার পরে অ্যাস্টলি এমটিভি ইউরোপ সঙ্গীত পুরস্কারে "সর্বকালের সেরা অভিনয়"-এর জন্য মনোনীত হন। অ্যাস্টলিকে পুরস্কারের বিজয়ী করার প্রচেষ্টা, সেইসাথে অ্যাস্টলিকে অ্যাওয়ার্ড অনুষ্ঠানে ব্যক্তিগতভাবে আমন্ত্রণ জানানোর জন্য এমটিভিকে উৎসাহিত করার প্রচেষ্টা ঘোষণার পরেও অব্যাহত ছিল। ১০ অক্টোবর অ্যাস্টলির ওয়েবসাইট নিশ্চিত করে যে পুরষ্কারের জন্য আমন্ত্রণটি গৃহীত হয়েছে। ৬ নভেম্বর ২০০৮ অনুষ্ঠানটি সম্প্রচারের মাত্র কয়েক ঘন্টা আগে জানানো হয় যে এমটিভি ইউরোপ অ্যাস্টলিকে অনুষ্ঠানে পুরস্কার দিতে চায় না, পরিবর্তে এটি পরবর্তী তারিখে উপস্থাপন করতে চায়। অনেক যেসব ভক্ত অ্যাস্টলিকে ভোট দিয়েছিলেন তারা অনুভব করেছিলেন যে পুরস্কারের অনুষ্ঠান তাকে একজন বৈধ শিল্পী হিসাবে স্বীকার করতে ব্যর্থ হয়েছে। অ্যাস্টলি একটি সাক্ষাৎকারে বলেন যে তিনি অনুভব করেছিলেন যে পুরস্কারটি "অপমান্য" ছিল, কিন্তু উল্লেখ করেছেন যে তিনি মনে করেন যে "এমটিভি সম্পূর্ণরূপে রিকরোলের শিকার হয়েছে" এবং যারা তাকে ভোট দিয়েছেন তাদের সবাইকে ধন্যবাদ জানান। ২০০৯ সালে, অ্যাস্টলি টাইম ম্যাগাজিনের বার্ষিক টাইম ১০০ সংখ্যার জন্য ৪চান প্রতিষ্ঠাতা মুট সম্পর্কে লিখেন, তিনি রিকরোলিংয়ের ঘটনার জন্য মুটকে ধন্যবাদ জানান।
ট্রান্সজর্ডানে ইখওয়ান আক্রমণ
ট্রান্সজর্ডানে ইখওয়ান আক্রমণ ছিল ১৯২২ থেকে ১৯২৪ সালের মধ্যে ইখওয়ান কর্তৃক ট্রান্সজর্ডান আমিরাতের উপর পরিচালিত ধারাবাহিক আক্রমণ। এসময় নজদ থেকে ট্রান্সজর্ডানের উপর হামলা চালানো হয়। এসব হামলা ট্রান্সজর্ডানের আমির আবদুল্লাহর অবস্থানের প্রতি হুমকি হিসেবে আবির্ভূত হয়। নিজ উদ্যোগে হামলা প্রতিহত করতে তিনি সক্ষম ছিলেন না। তাই আম্মানের নিকট মারকায় ব্রিটিশরা একটি সামরিক ঘাঁটি স্থাপন করে। তারা আমিরকে ট্রান্সজর্ডানে তার শাসন সুরক্ষিত রাখতে সাহায্য করছিল।
পটভূমি
১৯১৯ সালে নজদ-হেজাজ যুদ্ধে হাশিমিদের পরাজয় ও বৃহত্তর সিরিয়ায় হাশিমি আধিপত্য স্থাপনে ব্যর্থ হওয়ার পর ব্রিটিশরা ট্রান্সজর্ডান আমিরাত ও ইরাককে হাশিমি রাজ্য হিসেবে সুরক্ষিত করতে সচেষ্ট হয় এবং অভ্যন্তরীণ ও বহির্বিশ্বের হুমকি থেকে রক্ষা থেকে রক্ষা করে প্রচেষ্টা চালায়। স্থানীয় বিদ্রোহ দমনে ব্রিটিশরা সামরিক সহায়তা দেয়। এছাড়াও ওয়াহাবি মতাদর্শের ইখওয়ান বাহিনীর আক্রমণের সময়ও তারা ভূমিকা রাখে।
দ্বিতীয় প্রধান আক্রমণ
১৯২৪ সালের আগস্টে ৪,৫০০ জন যোদ্ধার একটি দল ১,৬০০ কিমি পাড়ি দিয়ে নজদ থেকে ট্রান্সজর্ডান আক্রমণের জন্য আসে। আম্মান থেকে মাত্র ১৫ কিমি দূরে অবস্থানের সময় ব্রিটিশ বিমানবাহিনী তাদের চিহ্নিত করে এবং যুদ্ধবিমানের সাহায্যে আক্রমণ করে। ইখওয়ানে বড় ধরনের হতাহতের ঘটনা ঘটে এবং প্রায় ৫০০ জন মারা যায়। ব্রিটিশ বিমানবাহিনীর সাহায্য ছাড়া আম্মান রক্ষা করা সম্ভব ছিল না।
জ্যোতি প্রকাশ নিরালা
কর্পোরাল জ্যোতি প্রকাশ নিরালা, এসি (১৫ নভেম্বর ১৯৮৬ - ১৮ নভেম্বর ২০১৭) গরুড় কমান্ডো ফোর্সের সদস্য ছিলেন। তিনি মরণোত্তরভাবে ২৬ জানুয়ারী ২০১৮ সালে ভারতের সর্বোচ্চ শান্তিকালীন সামরিক সম্মাননা পুরস্কার অশোক চক্রকে ভূষিত করেছিলেন। তিনি গ্রাউন্ড লড়াইয়ের জন্য পুরস্কার প্রাপ্ত প্রথম বিমান এবং সুহস বিশ্বাস এবং রাকেশ শর্মার পরে সামগ্রিকভাবে এটি প্রাপ্ত তৃতীয় ব্যক্তি ছিলেন।
জীবনের প্রথমার্ধ
নিরালা ছিলেন বিহারের রোহতাস জেলার, বাদলদিহ গ্রামের বাসিন্দা।
সামরিক সেবা
নিরালা ২০০৫ সালে ভারতীয় বিমান বাহিনীর গরুড় কমান্ডো বাহিনীতে যোগদান করেছিলেন। তার ইউনিট ১৩ রাইফেলস হিসাবে মনোনীত হয়েছিল এবং অপারেশন রক্ষকের অধীনে জম্মু ও কাশ্মীরে অবস্থান করছিলেন।
অশোক চক্র
বাম|থাম্ব| জ্যোতি প্রকাশ নিরালার স্ত্রী এবং মা ২৬ শে জানুয়ারী ২০১৮-তে রাষ্ট্রপতি রাম নাথ কোবিন্দের কাছ থেকে অশোকচক্র গ্রহণ করেছেন। প্রযুক্তিগত গোয়েন্দা তথ্যের ভিত্তিতে জম্মু ও কাশ্মীরের বান্দিপোড়া জেলার চান্দারগার গ্রামে গড়ুর ডিটচমেন্ট এবং ১৩ রাষ্ট্রীয় রাইফেলস যৌথ আক্রমণ চালিয়েছিল। তাঁর বিচ্ছিন্নতাটি গোপনে সেই বাড়িতে পৌঁছেছিল যে সন্দেহ করেছিল জঙ্গিরা এতে লুকিয়ে ছিল এবং একটি চতুর্থাংশ আক্রমণ চালিয়েছিল। হালকা মেশিনগান দিয়ে সজ্জিত নিরালা নিজেকে আস্তানাটির কাছে কাছে নিয়ে যান এবং সমস্ত পালানোর পথ কেটে দেন।
জঙ্গিদের বিরুদ্ধে লড়াইয়ে সাহসিকতা প্রদর্শনের জন্য ২৬ শে জানুয়ারী ২০১৮ এ তাঁকে অশোক চক্র দ্বারা ভূষিত করা হয়েছিল। লক্ষার-ই-তৈয়বার স্থানীয় নেতৃত্বকে সরিয়ে দেওয়ার কৃতিত্ব জন্য তিনি এই সম্মাননা পুরস্কার পেয়েছিলেন। অভিযানের সময় নিহত জঙ্গিদের মধ্যে একজন হলেন ২০০৮ সালের মুম্বাই হামলার বড় পরিকল্পনাকারী লস্কর-ই-তৈয়বার কমান্ডার জাকি-উর-রেহমান লাকভির ভাগ্নে।
ব্যক্তিগত জীবন
নিরালার বিয়ে সুষমা নন্দ যাদবের সাথে হয়েছিল এবং তাদের একটি কন্যা জিগ্যাসা কুমারী রয়েছে।
যতীন্দার সিং
যতীন্দার সিং (জন্ম: ৫ মার্চ, ১৯৮৯) ভারতের লুধিয়ানায় জন্মগ্রহণকারী ওমানের বিশিষ্ট আন্তর্জাতিক ক্রিকেট তারকা। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি শীর্ষসারির ব্যাটসম্যানের দায়িত্ব পালন করে থাকেন। পাশাপাশি মাঝে-মধ্যে উইকেট-রক্ষণেও অংশ নিয়ে থাকেন। ২০১১ সালের বিশ্ব ক্রিকেট লীগ তৃতীয় বিভাগ প্রতিযোগিতার মাধ্যমে তার অভিষেক ঘটে।
আন্তর্জাতিক ক্রিকেট
সংযুক্ত আরব আমিরাতে অনুষ্ঠিত ২০১৫ সালের এসিসি টুয়েন্টি২০ কাপে ওমান দল শিরোপা জয় করে ও বিশ্ব টুয়েন্টি২০ বাছাইপর্বে খেলার সুযোগ লাভ করে। ঐ প্রতিযোগিতায় তিনি 'সেরা ব্যাটসম্যান' হিসেবে মনোনীত হন।
২০১৫ সালের বিশ্ব টুয়েন্টি২০ বাছাইপর্বে পঞ্চম স্থান নির্ধারণী খেলায় আফগানিস্তানের বিপক্ষে অংশগ্রহণের মাধ্যমে টুয়েন্টি২০ আন্তর্জাতিকে অভিষেক ঘটে তার।